**Μυκηναϊκή Εποχή**

**Ερωτήσεις ανάπτυξης:** 1. Ποια ήταν η οικονομική οργάνωση του Μυκηναϊκού Κόσμου;

2. Ποια ήταν η σημασία της αποκρυπτογράφησης της Γραμμικής Β ́ γραφής;

3. Ποια ήταν η σχέση των Λαών της Θάλασσας με την παρακμή των Μυκηναίων;

4. Ποια ήταν τα σπουδαιότερα στοιχεία που αποδεικνύουν την πολιτιστική ενότητα του Μυκηναϊκού κόσμου;

5. Πώς τεκμηριώνεται επιστημονικά η ελληνικότητα του Μυκηναϊκού πολιτισμού; / Ποια στοιχεία τεκμηριώνουν την ελληνικότητα του μυκηναϊκού πολιτισμού;

6. Ποια ήταν η σχέση των Μυκηναίων με την Τρωική Εκστρατεία;

7. Ποια άποψη έχει διατυπωθεί για την πολιτική οργάνωση του μυκηναϊκού κόσμου και ποιος ήταν ο ανώτατος άρχοντας με βάση τις πληροφορίες της γραμμικής Β΄ γραφής;

8. Ποια ήταν η κοινωνική οργάνωση του Μυκηναϊκού Κόσμου;

9. Ποιες σχέσεις ανέπτυξαν οι Μυκηναίοι με τους Φοίνικες και ποιες με τους Χετταίους;

10. Ποια είναι η συμβολή των ομηρικών επών και των αρχαιολογικών ερευνών στη μελέτη του μυκηναϊκού πολιτισμού;

**Όροι: *Μυκηναϊκός Πολιτισμός, Γραμμική Β΄ γραφή, λααγέτας, άναξ (άνακτας), βασιλεύς (μυκηναϊκής εποχής), μέγαρο (μυκηναϊκής εποχής), θολωτοί τάφοι.***

**Ερωτήσεις πολλαπλής επιλογής:** 1. Ο "θησαυρός του Ατρέως" είναι το σπουδαιότερο δείγμα: α. μυκηναϊκού μεγάρου. β. πυραμίδας. γ. μυκηναϊκού ανακτόρου. δ. θολωτού τάφου στις Μυκήνες. / Ο "θησαυρός του Ατρέως" είναι το σπουδαιότερο δείγμα: α. μυκηναϊκής οχυρωμένης ακρόπολης. β. θολωτού τάφου στις Μυκήνες. γ. μυκηναϊκού ανακτόρου. δ. συνόλου πινακίδων της Γραμμικής Β ́ γραφής. / «Θησαυρός του Ατρέως» ονομάζεται: α. το μεγαλύτερο κέντρο του μυκηναϊκού πολιτισμού. β. το σπουδαιότερο δείγμα θολωτού τάφου. γ. το ανάκτορο των Μυκηνών. δ. το σύνολο των πινακίδων της γραμμικής Β ́ γραφής που βρέθηκαν στην Πύλο.

2. Η πιο πρώιμη μορφή γραφής της ελληνικής γλώσσας είναι: α. η γραμμική Β΄ γραφή. β. η ελληνική αλφαβητική γραφή. γ. η ιερογλυφική γραφή. δ. το φοινικικό αλφάβητο. / Οι πινακίδες της Γραμμικής Β ́ γραφής: α. περιλαμβάνουν κείμενα με ραψωδίες των ομηρικών επών. β. αποτελούν νομοθετικούς κώδικες της Μυκηναϊκής Εποχής. γ. περιλαμβάνουν πληροφορίες με σημαντικά γεγονότα της Μυκηναϊκής Εποχής. δ. έχουν λογιστικό περιεχόμενο, είναι κυρίως κατάλογοι περιουσιακών στοιχείων. / Η ανάγνωση των πινακίδων της γραμμικής Β ́ γραφής απέδειξε: α. τα αίτια της Τρωικής εκστρατείας. β. την ελληνικότητα του μυκηναϊκού πολιτισμού. γ. τη λογοτεχνική σημασία των ομηρικών επών. δ. τις σχέσεις των Αχαιών με τους Χετταίους.

3. Ένα από τα ενοποιητικά στοιχεία του Μυκηναϊκού κόσμου ήταν: α. οι κοινές θρησκευτικές δοξασίες. β. η συγκέντρωση των ανακτορικών κέντρων σε ενιαίο γεωγραφικά χώρο. γ. η οργάνωση ενιαίου κράτους με κεντρική εξουσία. δ. η ένωσή τους εναντίον της απειλής που προερχόταν από τους Λαούς της Θάλασσας.

4. Οι Λαοί της Θάλασσας σχετίζονται με: α. την ισχυροποίηση της Αιγύπτου. β. την παρακμή του Μυκηναϊκού πολιτισμού. γ. την καταστροφή του ανακτόρου των Μυκηνών. δ. την κρίση των ελληνικών πόλεων-κρατών. / Οι Λαοί της Θάλασσας σχετίζονται με την παρακμή: α. του αιγυπτιακού πολιτισμού. β. του μυκηναϊκού πολιτισμού. γ. του αιγυπτιακού και μυκηναϊκού πολιτισμού. δ. των ελληνικών πόλεων- κρατών. / Οι επιδρομές των Λαών της Θάλασσας έπληξαν: α. τα μυκηναϊκά κέντρα. β. την γεωργική παραγωγή των Μυκηναίων. γ. τις εμπορικές επαφές των Μυκηναίων. δ. τις σχέσεις των Μυκηναίων με τους Τρώες.

5. Ο άνακτας της μυκηναϊκής εποχής ήταν: α. διοικητής περιφέρειας. β. ανώτατος άρχοντας. γ. ευγενής σε ρόλο ακολούθου. δ. αρχιτεχνίτης των μυκηναϊκών ανακτόρων. / Ο άνακτας της Μυκηναϊκής Εποχής ήταν: α. διοικητής περιφέρειας. β. κύριος του ανακτόρου. γ. ευγενής πολεμιστής. δ. ο επικεφαλής μιας ομάδας. / Στα μυκηναϊκά κράτη ανώτατος άρχοντας ήταν: α. ο βασιλιάς. β. ο λααγέτας. γ. ο άναξ. δ. ο τελεστής.

6. Ο Μυκηναϊκός κόσμος οργανώθηκε: α. σε πόλεις-κράτη. β. σε ενιαίο κράτος. γ. σε «ομοσπονδιακά» κράτη αντίστοιχα προς τα μεγάλα ανάκτορα. δ. σε μεγάλη ναυτική αυτοκρατορία. / Ο Μυκηναϊκός κόσμος οργανώθηκε: α. σε «ομοσπονδιακά» κράτη, αντίστοιχα προς τα μεγάλα ανάκτορα. β. σε μεγάλη ναυτική αυτοκρατορία. γ. σε πόλεις-κράτη. δ. σε φυλές.

7. Έκανε τις πρώτες ανασκαφές στις Μυκήνες (1876): α. ο M. Ventris και ο J. Chadwick. β. ο Heinrih Shliemann (Ερρίκος Σλήμαν). γ. ο J. Champollion. δ. κανείς από τους προαναφερόμενους.

**Ερωτήσεις συμπλήρωσης κενών.** Να συμπληρώσετε τα κενά του αποσπάσματος, βάζοντας στην κατάλληλη θέση μία από τις ακόλουθες λέξεις (δύο λέξεις περισσεύουν):

1. *Τίρυνθα, λααγέτας, επέτες, βασιλεύς, υποτελής, άνακτας, Πύλος.*

Για την οργάνωση κάθε μυκηναϊκού κράτους δεν διαθέτουμε επαρκή στοιχεία, με εξαίρεση τις πληροφορίες που μας δίνουν οι πινακίδες από το ανάκτορο της......................... Ανώτατος άρχοντας, σύμφωνα με τις πληροφορίες των πινακίδων, ήταν ο .................., κύριος του ανακτόρου απ' όπου πήγαζε κάθε εξουσία. Υποτελείς σε αυτόν ήταν τοπικοί άρχοντες, διοικητές περιφερειών. Ο τίτλος με τον οποίο τους αναγνωρίζουμε στις πινακίδες είναι ....................... Στην τάξη των ευγενών αναφέρονται οι........................., δηλαδή οι ακόλουθοι. Σημαντικά πρόσωπα στην περιφερειακή διοίκηση φαίνεται ότι ήταν οι τελεστές. Στους Μυκηναίους λιγότερο τιμητικός ήταν ο τίτλος ................... Έτσι ονομαζόταν ο επικεφαλής οποιασδήποτε ομάδας, ακόμα και ο αρχιτεχνίτης μιας ομάδας χαλκουργών.

2. *μέγαρο, θησαυρός, εστία, θολωτός, αίθουσα, πρόδομος, θρόνος.*

Τα μυκηναϊκά ανάκτορα οικοδομούνταν σε επιλεγμένες θέσεις που περιβάλλονταν με ισχυρά τείχη. Το ανάκτορο ήταν απλό στη δομή του. Πυρήνας του ήταν το......................., δηλαδή ένα ορθογώνιο οικοδόμημα που διακρίνεται σε τρία μέρη: έναν ανοικτό χώρο μπροστά, που επικοινωνεί με μια μεγάλη αυλή, έναν προθάλαμο -τον .....................- και το κυρίως μέγαρο με μια μεγάλη ........................ στο κέντρο και τέσσερις κίονες γύρω από αυτήν για τη στήριξη της οροφής. Από τις ταφικές κατασκευές, οι..................τάφοι αποτελούν το σημαντικότερο επίτευγμα της μυκηναϊκής αρχιτεκτονικής. Το σπουδαιότερο δείγμα θολωτού τάφου είναι ο «.................... του Ατρέως» στις Μυκήνες.

**Ερωτήσεις Σωστού-Λάθους:** 1. Ανώτατος άρχοντας των μυκηναϊκών ανακτόρων ήταν ο άνακτας. / Στις πινακίδες της γραμμικής Β΄ γραφής ο τοπικός άρχοντας αναφέρεται ως άνακτας. / Βασιλεύς ονομαζόταν ο επικεφαλής μιας οποιασδήποτε επαγγελματικής ομάδας τη Μυκηναϊκή Εποχή / Ανώτατος άρχοντας ενός μυκηναϊκού ανακτόρου ήταν ο βασιλεύς. / Βασιλεύς ονομαζόταν ο ανώτατος άρχοντας των μυκηναϊκών ανακτόρων.

2.Ο Ερρίκος Σλήμαν πραγματοποίησε ανασκαφές στις Μυκήνες. / Ο Ερρίκος Σλήμαν έκανε τις πρώτες ανασκαφές στις Μυκήνες. / Τις πρώτες ανασκαφές στις Μυκήνες έκανε ο M. Ventris.

3. Ο Ε. Σλήμαν αποκρυπτογράφησε τη Γραμμική Β ́ γραφή. / Η αποκρυπτογράφηση της γραμμικής Β΄ γραφής πραγματοποιήθηκε από τον Ερρίκο Σλήμαν. / Η αποκρυπτογράφηση της γραμμικής Β΄ γραφής πραγματοποιήθηκε από τον J. Champollion. / H αποκρυπτογράφηση της γραμμικής Β' γραφής οφείλεται στον Μ. Ventris και τον J. Chadwick. / Η αποκρυπτογράφηση της γραμμικής Β' γραφής απέδειξε την ελληνικότητα του μυκηναϊκού πολιτισμού. / Η Γραμμική Β΄ ήταν η γραφή που χρησιμοποιήθηκε από ειδικούς γραφείς στα μυκηναϊκά ανάκτορα. / Η γραμμική Β΄ γραφή μάς έχει δώσει συνεχή κείμενα με λογοτεχνικό περιεχόμενο. / Οι πινακίδες της γραμμικής Β ́ γραφής περιέχουν λογοτεχνικά κείμενα. / Αποκορύφωμα όλων των ερευνών που αφορούν τον μυκηναϊκό πολιτισμό ήταν η αποκρυπτογράφηση των ιερογλυφικών.

4. Οι Αχαιοί με την Τρωική Εκστρατεία πιθανόν επιδίωκαν τον έλεγχο των Στενών του Ελλήσποντου. / Οι Έλληνες από την αρχαιότητα είχαν συνειδητοποιήσει τον πανελλήνιο χαρακτήρα της Τρωικής εκστρατείας.

5. Οι βασικοί αρχιτεκτονικοί ρυθμοί της Μυκηναϊκής Εποχής ήταν ο δωρικός και ο ιωνικός.

6. Οι Μυκηναίοι επεκτάθηκαν μόνο στην ανατολική Μεσόγειο.

7. Οι θολωτοί τάφοι αποτελούν το σημαντικότερο επίτευγμα της μυκηναϊκής αρχιτεκτονικής.

8. Η καταστροφή του Μυκηναϊκού κόσμου οφείλεται σε επιδρομές των Αιγυπτίων.

9. Στα κέντρα του Μυκηναϊκού Πολιτισμού κατασκευάστηκαν ανάκτορα με ισχυρή οχύρωση.

10. Οι μυκηναϊκές τοιχογραφίες στην αρχή είχαν δεχτεί μινωϊκή επιρροή-επίδραση.

11. Η τέχνη της μυκηναϊκής εποχής ονομάζεται και γεωμετρική.